
Cuelyn Wever-Urves 


PROME MINISTER 


E CIFRANAN DI 
CRIMINALIDAD, LO SIGUI TIN UN EFECTO 
POSITIVO RIBA DESAROYO DI ARUBA SU PILAR 
ECONOMICO, TURISMO 


Ta solamente ora bo tin amor pa bo trabou y pa bo pais, bo ta yega na 


logronan beneficioso asina 


Dialuna mainta, por a tuma nota di un conferencia di prensa di 
Gobierno, na unda Minister di Husticia Rocco Tjon a anuncia 
un rebaho den e cifranan di criminalidad na Aruba pa afia 2023. 
Esaki sigur ta un bon noticia pa Aruba en general y pa turismo, 
cu ta e pilar economico di e pais. Prome Minister Evelyn 
Wever-Croes a indica cu un di e prioridadnan di su Gabinete 
ta siguridad di e comunidad en general. E ta hopi importante 
pa nos hendenan por sinti nan mes sigur, y por biba trankilo 
riba e pida baranca aki. Pero esaki no ta conta solamente pa e 
comunidad di Aruba, sino tambe pa tur esnan cu ta bishita nos 
isla, sea pa vakantie, trabou of cualkier otro motibo. 


Turismo, cu ta conta pa e gran parti di Aruba su GDP ta 
creciendo. Segun Banco Central, danki na e sector aki, ta 
premira un crecemento economico mas grandi di loke a wordo 
anticipa. Pa cu esaki, e noticia di e reduccion den e cifranan 
di criminalidad ta hopi importante, mirando cu un subida lo 
por afecta e crecemento aki negativamente. Esaki sigur no 
lo beneficia economia di pais Aruba, mirando cu ta hopi ta e 
negoshinan, hotelnan y companianan cu ta depende directo of 
indirectamente di e sector aki. 


E rebaho e cifranan di criminalidad, no ta bin su so, sino danki 
na e bon trabou di esnan cu ta labora den e sector di husticia. 
Primeramente, Prome Minister ta gradici Minister Rocco Tjon, 
pa su vision y dedicacion na husticia di pais Aruba. Tambe ta 
gradici cuerpo policial, pa tur nan esfuerso y determinacion pa 
logra yega na e reduccion aki. "Boso trabou no ta uno facil, y 
ta trece hopi riesgo cune, pero e amor y pasion cu cada un di 
boso a desplega durante afia, pa logra baha e cifra aki y alabes 
resolve hopi caso, ta di admira y aprecia. Ta solamente ora bo 
tin amor pa bo trabou y pa bo pais, bo ta yega na logronan 
beneficioso asina" Prome Minister a expresa. 

FUNDACION MUSEONAN ARUBANO TA 

Nemara Noduse 


MINISTER 


PRESENTA NAN PLAN PA HABRI BEK PA 
PUBLICO NA MINISTER DI CULTURA 


Recientemente Minister Maduro di Cultura a reuni cu sr. 
Renwick Heronimo di Fundacion Museonan Arubano (FMA) 
pa asina repasa e plan pa e cuater museonan cu ta cay bou 
encargo di FMA por habri bek pa comunidad y bishitante. Ta 
trata di Museo Historico na Fort Zoutman na Playa, Museo 
Industrial, Community Museum y Euforia Carnival Exhibition 
na San Nicolas, cu ta habri nan portanan bek pa ricibi bishita 
di nos localnan y tambe bishitante cu kier sa mas di Aruba su 
historia. 


Debi na e pandemia e museonan bou encargo di FMA a cera 
nan porta pa publico door cu FMA no por a sigui conta cu e 
fondonan cu turismo tabata genera y cu via ATA y APA tabata 
yega na e museonan. Tabata un situacion hopi dificil pa cual 
no tabata tin un solucion inmediato. Ministerio di Cultura di su 
parti a percura pa e coleccionnan por a wordo bon cuida pa 
asina e museonan por a keda bon conserva te ora FMA por a 
yega na e fondonan necesario pa bay bek den operacion. Awor 
den cooperacion cu e partnersnan di semper, ATA y APA, FMA 
ta logra pa cuminsa bek cu e operacion di e cuater museonan. 


Durante e reunion Sr. Heronimo a duna un bista di e plannan 
pa e museonan pa e resto di aña 2023, y tambe pa locual lo 


cuminsa operacion di e museonan buscando personal y tambe 
voluntario pa yuda atende cu publico. Tambe lo traha riba e 
coleccionnan cu ainda mester wordo exhibi pa nan tambe por 
yega na conocemento di nos localnan y bishitante. 


Pa e ultimo aki tambe ta masha importante pa FMA por conta cu 
e colaboracion di mas partners den comunidad cu kier cumpli 
cu nan deber civico aportando na bienestar di conservacion di 
e cultura di Aruba. 


Minister Maduro ta gradici y desea sr. Heronimo y tambe e 
hunta di directiva nobo di FMA hopi exito cu e ehecucion di e 
plannan pa e cuater museonan por habri nan portanan bek pa 
comunidad y bishitante. 


NOS ACTITUD POSITIVO 

::: TA NOS FORSA PA SOLUCIONA 
::: CADA RETO Y CREA 
OPORTUNIDADNAN NOBO, 

COMERCIANTENAN TA CORDIALMENTE 
INVITA PA ASISITI NA UN SESION 
INFORMATIVO TOCANTE BBO NA FRONTERA 
DIA 17 Y 18 DI AUGUSTUS 


Haci reservacion pa sigura bo luga 


Ta importante pa comunidad en general, specialmente Debi cu cupo ta limita, lo acepta maximo 2 persona pa cada 
e comerciantenan, ta na altura di e cambionan di ley y e reservacion. 
procesonan nobo cu esakinan ta trece cune. 

E invitacion ta valido pa tur comerciante. Na final di e sesion 
Por scoge un di e fechanan menciona y haci reservacion via lo tin oportunidad di haci pregunta relaciona cu e cobransa di 
nos formulario digital: BBO na frontera. 
https://forms.gle/6iH38iE5F2AEKbq96 


Sesion informativo 
di BBO na frontera 


dianan 17 y 18 di augustus 2023 


REGISTRA 

RECORIDO DI E MEGA CRUCERO CARNIVAL 
CELEBRATION 

Diamars mainta Minister di Turismo y Salud Publico sr. Dangui 
Oduber conhuntamente cu colega Minister di Enseñansa sr. 
Endy Croes y 60 alumno di EPI Horeca a wordo invita pa bay 
riba e mega crucero di Carnival Celebration pa un presentacion 
sigui pa un recorido. 


Den e presentacion aki Carnival Cruise Lines por a mustra na 
tur e studiantenan tur e trabounan cu e crucero ta ofrecenan ora 
cu nan termina nan estudio. Tambe por a haya un bista amplio 
di tur e servicionan cu Carnival ta ofrece na su clientenan. Nan 
a haya un bista di con e bida ta pa biba riba un barco crucero. 
Pues un splicacion amplio cu a wordo duna na nos hobennan. 
Minister Oduber ta hopi agradecido di oportunidad cu Carnival 
a duna na e 60 studiantenan di EPI. Nan a haya un oportunidad 
unico pa conoce e mega crucero Carnival Celebracion, un 
barco crucero basta nobo cu a drenta servicio na aña 2022. 
Segun Minister Oduber e la keda masha impresiona di e luho y 
servicio cu e barco crucero aki ta ofrece. Locual mas a resalta 
segun e mandatario ta e interes cu a keda demostra pa e 
studiantenan. 


Finalmente Minister Oduber a manda un danki na APA y 
Carnival Cruise Lines pa brinda un oportunidad unico na nos 
studiantenan. Esaki sigur lo sirbi como inspiracion y mustranan 
riba otro oportunidadnan di trabou cu tin na momento cu nan 
termina nan estudio. 

Dialuna anochi Minister di Turismo y Salud Publico sr. Dangui 
Oduber atende un evento hopi importante pa Aruba su turismo 
como tambe su cultura y herencia. Despues di 3 aña e 4 
museonan cu ta bou encargo di Fundacion Museo Arubano 
(FMA) ta habri nan portanan bek pa nos turistanan y localnan. 
Esaki a keda anuncia den un evento cu a tuma lugar na Fort 
Zoutman pa Minister di Finansas y Cultura sra. Xiomara 
Maduro. E tabata un anochi ameno caminda Minister Oduber 
a hiba algun palabra splicando e importancia cu e museonan 
tin pa Aruba su turismo. Segun e mandatario tin hopi demanda 
di turistanan cu kier experencia y sa mas di Aruba su cultura y 
su herencia. 


E museonan di FMA a cera nan porta durante e pandemia. 
Despues di e pandemia no tabata facil pa e museonan habri 
nan portanan bek. Minister Maduro a acerca Minister Oduber 
pa wak ki posibilidad tin pa por habri e museonan bek. 

Despues di hopi empeño di Minister Maduro y danki na Aruba 
su turismo cu ta creciendo, Minister Oduber por a percura por 
medio di e fondonan di Aruba Tourism Authority (ATA) y Aruba 
Ports Authority (APA) pa hunto habri e museonan bek. 


E 4 museonan cu a habri nan portanan bek ta: 


. Museo Historico na Fort Zoutman 

. Museo industrial na Water Toren San Nicolas 
. Museo di comunidad na San Nicolas 

. Museo di Carnival Euphoria na San Nicolas. 


Cu e habrimento di e 3 museonan na San Nicolas, esaki sigur 
lo percura pa tin mas trafico di turistanan pa e comercio di 
pariba di brug. 


Minister Oduber ta contento cu e museonan por ta activo bek. 
E mandatario ta consciente di e importancia cu nos historia, 
nos cultura tin pa nos como Arubiano. Di otro banda mas y 
mas nos bishitantenan kier conoce nos historia y con Aruba 
a desaroya su mes den e ultimo decadanan. Pa e motibo 
aki tabata importante pa logra haya e fondonan pa haci e 
reapertura di e museonan posibel. 


Minister Oduber a sigura cu su Ministerio semper a compromete 
su mes cu Aruba su historia y Cultura. A sa di yuda cu fondonan 
por medio di APA, ATA y tambe TPEF cu ta yudando den e 
restauracion di nos Museo Arqueologico cu tin varios proyecto 
cu ta andando. E ta importante pa nos museonan ta habri pa 
turistanan por bishitanan y haya sa mas di nos herencia y nos 
cultura. 


Finalmente Minister Dangui Oduber ta gradici colega Minister 
Maduro, FMA, ATA y APA pa logra haci esaki posibel. 

Ayera tardi, seleccion di baseball U14 a regresa Aruba despues 
di a participa den e Babe Ruth World Series 2023 cu a tuma 
luga di 3 pa 12 di augustus na Virginia, Merca. Ekipo di Aruba 
ta gana ekipo di Arlington WA cu e score di 5 — 4 pa asina 
logra e titulo di campeon den e Diamond Bracket na Babe Ruth 
World Series. 

E hoben Nishentel Meyers a logra e titulo di e miho bateado, 
cual sigur ta un logro unico. Por a sinti e emocionnan di alegria 
y orguyo di parti e mayor- y amistadnan den VIP Room di 
aeropuerto pa ricibi e campeonan di Diamond Bracket na Babe 
Ruth World Series. 


Edy Cres 


MINISTER 


Minister di Deporte Endy Croes tambe tabata presente pa ricibi 
e delegacion di baseball U14. “Gobierno di Aruba ta sostene 
deporte y ta hopi orguyoso di tur atleta cu ta briya den exterior 
y carga e nomber di Aruba”, Minister Endy Croes a enfatisa. 
Minister Endy Croes ta felicita e atletanan cu e logro aki. Na 
aeropuerto manager di e seleccion Sr. Giordano Ruiz y pitcher 
di e ekipo Mylan Petrochi a hiba palabra. Cu deseo, disciplina, 
determinacion y dedicacion ta logra. Alabes mandatario di 
Deporte ta gradici mayor- y coachnan cu ta sostene e hobennan 
den nan deporte faborito. Masha pabien, Aruba ta orguyoso di 
boso! 

MINISTER ENDY CROES A PRESENCIA WEGA 
AMISTOSO ENTRE S.V. BRITANNIA DAMAS Y 
JOHNSON UNIVERSITY 


En conexion cu celebracion di 65 aña di existencia di S.V. Britannia 
na luna di october proximo 


Den cuadro di celebracion di 65 aña di existencia S.V. Britannia 
ta organisa dia 12 di tur luna un actividad deportivo. Diasabra 
ultimo, Minister Endy Croes a presencia un tremendo wega 
amistoso di futbol U22 entre ekipo di S.V. Britannia Damas y 
Johnson University. E wega tabata di un nivel halto y na final 
Johnson University a gana cu score di 2-0. Durante e anochi, 
Minister Endy Croes a haci entrega di un plakkaat na Sr. Todd 
Halliburton di Johnson University kende ta coach di e team di 
Merca. 


Sr. Halliburton ta coach di e ekipo femenino di Johnson 
University di Tennessee, Merca. E ekipo di Johnson University 
ta na Aruba pa un siman di recreacion y training. Durante nan 
estadia na Aruba e ekipo di Johnson University a ofrece un 
“soccer camp” di tres (3) dia completamente gratis pa mucha 
homber y mucha muhe di 8 pa 12 aña. Minister Endy Croes 
ta felicita directiva di S.V. Britannia cu e bunita iniciativa. S.V. 
Britiannia ta trahando na un manera hopi positivo pa fomenta 
wega di futbol na Aruba. 

Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

ANA DI UNION Y POSITIVISMO! 


2023 


